ব্যবসায়ীদের শীর্ষ সংগঠন এফবিসিসিআই সভাপতি সফিউল ইসলাম মহিউদ্দিন বলেন, ব্যবসায়ীদের সঙ্গে আলোচনা ও বাজার প্রভাব বিশ্লেষণ ছাড়াই অর্থমন্ত্রী অনেক ঘোষণা দিয়ে থাকেন। এতে ব্যবসায়ী ও ভোক্তা পর্যায়ে নেতিবাচক প্রভাব পড়ে। বাজেট প্রস্তাবনায় অর্থমন্ত্রী যে বক্তব্য দেন, তা এক ধরনের দলিল হিসেবে চিহ্নিত। দেশে ভ্যাটের হার কোনোভাবেই ১০ শতাংশের ওপরে হওয়া উচিত নয়। বিশ্বের সব দেশই তাদের আর্থসামাজিক অবস্থা বিবেচনায় নিয়ে ভ্যাটহার নির্ধারণ করে। আমাদের দেশেও তাই হওয়া উচিত।